सेबक [गंगा गी दुखी होन्दे दिक्खियै पागल होई जन्दा ऐ] नई गंगा ए नईं होई सकदा, तुई इत्थोआं दा कोई नईं कड्डी सकदा। ए सब तेरी जमीना दे नाज खान, तूं दिनें रादी घरै दे कम्म करें फी बी तुई ए टुकड़ें पर पलनें आली अनाथ आक्खन। सौ लाड लाइयै, ग्यान दी मां ने तुई इस घरै दी नूंह बनाने लेई आंदा हा? तूं कोई भिक्ख-मंगने आली नईं एं। चल, अन्दर चल! में दिक्खनां, तुई कुन माई दा लाल इत्थोंआं कड्डदा ऐ? चल धिए चल......[साहरा देइयै रोन्दी गंगा गी अन्दर लेई जन्दा ऐ।]